Diari Oficial de la Generalitat Valenciana


Sumari del DOGV 6488, del 25-03-2011 (2011/3312)

RESOLUCIÓ de 20 de març de 2011, de la directora general d'Administració Autonòmica, de correcció d'errades de la Resolució de 9 de març de 2011, per la qual s'actualitzen les relacions de llocs de treball de l'administració al servici del Consell de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6488

Data del DOGV
:   25-03-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/3312


Data del document
:   20-03-2011

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 20 de març de 2011, de la directora general d'Administració Autonòmica, de correcció d'errades de la Resolució de 9 de març de 2011, per la qual s'actualitzen les relacions de llocs de treball de l'administració al servici del Consell de la Generalitat. [2011/3312]  
Mitjançant la resolució de la Direcció General d'Administració Autonòmica, de data 9 de març de 2011, es van actualitzar les relacions de llocs de treball de l'administració al servici del Consell de la Generalitat (DOCV núm. 6478, d'11 de març de 2011).  
Advertida una errada en la ubicació del lloc de treball 3486 en les relacions de llocs de treball publicades, on figurava en la relació corresponent a la Conselleria d'Indústria, Comerç i Innovació, quan d'acord amb la classificació vigent, el lloc de treball està adscrit orgànicament a la Conselleria d'Infraestructures i Transport, és procedent la correcció de l'esmentada errada material d'acord amb l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Per tot el susdit, en virtut de les competències atorgades per l'article 43 de la Llei 10/2010, de 9 de juliol, i en l'exercici de la delegació de competències realitzada per Orde de 21 de desembre de 2004, del conseller de Justícia i Administracions Públiques (DOGV núm. 4909, de 23 de desembre de 2004), resolc:  
  
Primer  
En l'apartat primer de la resolució de la Direcció General d'Administració Autonòmica, de data 9 de març de 2011, per la qual s'actualitzen les relacions de llocs de treball de l'administració al servici del Consell de la Generalitat (DOCV núm. 6478, d'11 de març de 2011).  
  
On diu:  
«... conselleries i organismes següents:  
1. Conselleria d'Indústria, Comerç i Innovació  
2. Conselleria d'Economia, Hisenda i Ocupació  
3. Conselleria de Medi Ambient, Aigua, Urbanisme i Habitatge  
4. Conselleria d'Educació  
5. Conselleria de Cultura i Esport  
6. Conselleria de Sanitat  
7. Conselleria de Agricultura, Pesca i Alimentació  
8. Conselleria de Justícia i Administracions Públiques  
9. Conselleria de Benestar Social  
10. Conselleria de Governació  
11. Conselleria de Solidaritat i Ciutadania  
12. Servici Valencià d'Ocupació i Formació (SERVEF).  
13. Agència Valenciana de Salut»;  
  
Ha de dir:  
«... conselleries i organismes següents:  
1. Conselleria d'Indústria, Comerç i Innovació  
2. Conselleria d'Economia, Hisenda i Ocupació  
3. Conselleria de Medi Ambient, Aigua, Urbanisme i Habitatge  
4. Conselleria d'Infraestructures i Transport  
5. Conselleria d'Educació  
6. Conselleria de Cultura i Esport  
7. Conselleria de Sanitat  
8. Conselleria de Agricultura, Pesca i Alimentació  
9. Conselleria de Justícia i Administracions Públiques  
10. Conselleria de Benestar Social  
11. Conselleria de Governació  
12. Conselleria de Solidaritat i Ciutadania  
13. Servici Valencià d'Ocupació i Formació (SERVEF).  
14. Agència Valenciana de Salut».  
  
Segon  
Corregir l'annex d'eixa resolució en el sentit d'excloure el lloc de treball 3486 de la relació de llocs de treball de la Conselleria d'Indústria, Comerç i Innovació, el qual queda inclòs en la relació de llocs de treball de la Conselleria d'Infraestructures i Transport, centre de destinació Sotssecretaria, mantenint d'altra banda la resta de característiques publicades.  
Contra la present resolució, que esgota la via administrativa, podrà interposar-se recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 20 de març de 2011.- La directora general d'Administració Autonòmica: Carmela Cots Soler.